Ενότητα 5: Συζητώντας για την εργασία και το επάγγελμα

Διαγώνισμα β τετραμήνου

Όνομα: Επίθετο: Τμήμα:

Α. Κείμενο:

Σήμερα ο παιδικός πληθυσμός συναντάται στον εργασιακό χώρο των υπανάπτυκτων και αναπτυγμένων χωρών να εργάζεται μαζί με τους ενήλικους σε σκληρές και ανθυγιεινές εργασίες. Στις φυτείες, όπου πολλές φορές εργάζονται αναγκαστικά (Σαν Σαλβαδόρ). Σε εργοστάσια ταπητουργίας, όπου τα παιδιά κάθονται γονατιστά για ώρες στοιβαγμένα σε στενούς χώρους για να υφαίνουν τα ωραιότερα χαλιά του κόσμου (Ινδία, Πακιστάν). Σε βυρσοδεψεία, όπως στην Αίγυπτο, τα περισσότερα παιδιά εργάζονται πάνω από 8 ώρες την ημέρα. Στις Ηνωμένες Πολιτείες ο αριθμός φτάνει τα 5,5 εκατομμύρια, ενώ στην Ελλάδα οι ανήλικοι εργαζόμενοι ξεπερνούν τις 15.000 {……}.

Η Unicef στην έκθεσή της «Η κατάσταση των παιδιών του κόσμου- 1996» επισημαίνει το υψηλό ποσοστό των παιδιών που εργάζονται σε αναπτυγμένες χώρες και καταλήγει στο συμπέρασμα ότι οι εργοδότες προτιμούν να προσλαμβάνουν παιδιά, διότι μπορούν να τα εκμεταλλευτούν πιο εύκολα. {…….}

Σύμφωνα, λοιπόν, με τα στατιστικά στοιχεία που δόθηκαν στη διάσκεψη του Όσλο (1997), 800.000 παιδιά εργάζονται στη Γερμανία, ενώ μόνο στην περιοχή του Παρισιού μέσα σε ένα χρόνο 1.600.000 ώρες εργασίας προέρχονταν από παιδική εργασία. Τέλος, Μεξικανάκια εργάζονται σε φάρμες στην πολιτεία της Νέας Υόρκης. Η έρευνα καταλήγει στη διαπίστωση ότι στις περισσότερες περιπτώσεις τα παιδιά εργάζονται, επειδή ο εργοδότης ή ο γονέας επωφελείται από το φθηνό εργατικό κόστος.

Αθηνά Μπήτρα – Αναστασία Σπηλιωτοπούλου

(από το Διαδίκτυο)

Β. Ερωτήσεις:

1. σωστού –λάθους: Με βάση το κείμενο πείτε ποιες από τις παρακάτω προτάσεις είναι Σωστές ή Λάθος: 2 μονάδες

α. Σήμερα ο παιδικός πληθυσμός συναντάται μόνο στον εργασιακό χώρο των υπανάπτυκτων χωρών να εργάζεται μαζί με τους ενήλικες σε σκληρές εργασίες. σωστό λάθος

β. Στο Σαν Σαλβαδόρ τα παιδιά κάθονται γονατιστά για ώρες υφαίνοντας τα ωραιότερα χαλιά του κόσμου. σωστό λάθος

γ. Στην Ελλάδα οι ανήλικοι εργαζόμενοι ξεπερνούν τις 15.000. σωστό λάθος

2. δημιουργία ελεύθερου κειμένου: Με βάση το κείμενο απαντήστε την παρακάτω ερώτηση: 4 μονάδες.

Ποια στατιστικά στοιχεία δόθηκαν στη διάσκεψη του Όσλο για την Γερμανία και την περιοχή του Παρισιού και σε ποια διαπίστωση καταλήγει η έρευνα;

3. δημιουργία ελεύθερου κειμένου: Με βάση το κείμενο βάλτε τις παρακάτω προτάσεις στη σωστή σειρά με άξονα τον χρόνο που έγιναν: 2 μονάδες

α. Σύμφωνα με τη διάσκεψη του Όσλο 800.000 εργάζονται στη Γερμανία.

β. Σε μια έκθεσή της η Unicef επισημαίνει το υψηλό ποσοστό των παιδιών που εργάζονται σε αναπτυγμένες χώρες.

4. συμπλήρωση κενών: Να συμπληρώσετε τα κενά στις παρακάτω προτάσεις με τον σχετικό υπερθετικό (μονολεκτικά) των επιθέτων που δίνονται στις παρενθέσεις: 2 μονάδες

α. το καλοκαίρι φέτος ήταν …………………………..(θερμός) των τελευταίων πενήντα χρόνων.

β. Η επίδοσή του είναι…………………….(κακός) της τάξης.

Γ. Δημιουργία ελεύθερου κειμένου: Σε μια παράγραφο γράψτε το επάγγελμα που σκέφτεστε να επιλέξετε και τα κριτήρια με τα οποία το επιλέγετε (10 μονάδες)

Καλή επιτυχία!

Προθεσμία υποβολής του διαγωνίσματος μέχρι τις 4μ.μ

e-mail: npetsiti@yahoo.com